Ibiza (grad)
<s>Ibiza (od 1986. službeno katalonski Eivissa) kolokvijalno samo Vila je grad i općina od 49,727 stanovnika na istoku Španjolske na otoku Ibiza u arhipelagu Baleari u Sredozemnom moru.</s>

<s>Ibiza je admistrativni centar istoimenog otoka, njegov najveći grad i veza sa svijetom.</s>

<s>Grad je krajem 1970-ih postao slavan među mladima kao mjesto za ludi provod, u kom klubovi rade 24 sata, a muzika trešti non-stop, taj status zadržala je do danas.</s>

<s>Geografske karakteristike</s>

<s>Ibiza leži na jugoistoknoj obali otoka Ibiza, smještena oko zaljeva.</s><s>Od Barcelone je udaljena 283 km a od Palme de Mallorca 128 km.</s>

<s>Historija 
Ibizu su osnovali Kartažani 654. pne. pod imenom Ibosim.</s><s>Za malo više od jednog vijeka, naselje je izraslo u jednu od njihovih najvećih kolonija na zapadnom Mediteranu.</s><s>Za rimskih vremena egzistirao je kao Ebusus.</s>

<s>Nakon Rimljana između 5 - 9. vijeka, postoji velika rupa u historiji Ibize, ali se zna da su se izredali Vandali, Goti, Vizigoti i Bizantinci.</s>

<s>Mauri su u 9. vijeku zavladali otokom, prezvali su ga u Yabisah i vladali njime gotovo 500 godina, ostavili su tragove u načinu gradnje kuća, običajima, muzičkim instrumentima i na lokalni dijalekt - Ibicenco.</s>

<s>Od Maura je otok preoteo 1235. aragonski kralj Jaume I. Kontinuirani napadi pirata natjerali su Ibizu da tokom 16. vijeka značajno pojača svoje bedeme.</s>

<s>Znamenitosti</s>

<s>Historijski centar - Dalt Vila (Gornji grad) smješen je na brdašcu koje dominira krajolikom, tu se nalaze najvažniji spomenici zbog kojih je Ibiza uvrštena na 
Listu mjesta svjetske baštine u Evropi.</s><s>Opasan je dobro očuvanim bedemima sagrađenim za renesansnih vremena po nalogu kraljeva Felipea II i Carlosa V. Taj burg poslužio je kao model za gradnju drugih utvrda po Novom svijetu.</s>

<s>U burg se ulazi kroz gradskih vrata - Portal de ses Taules, tu se nalazi Gradska vijećnica smještena u dominikanskom samostanu.</s>

<s>Katedrala izgrađena na mjestu starih maurskih bedema, je asketska gotička građevina iz 16. vijeka, restaurirana u 18. vijeku.</s><s>Drugi važan spomenik je Castell Almudaina, najviša građevina u Gornjem gradu, pored nje nalazi se srednjovekovni donžon.</s><s>U Dalt Vili se nalazi Arheološki muzej, sa brojnim artefaktima iz bogate historije grada, od preko 2000 godina.</s>

<s>Pored ribarskih kvartova u donjem dijelu grada Marina i Sa Penya, značajna je nekropola Puig des Molins i feničko naselje Sa Caleta, nedaleko od grada.</s><s>Na tim lokalitetima pronađeno je preko 3500 kartažanskih i feničkih grobova i skulpture božice Tanit i boga Besa.</s>

<s>Ta mješavine kulture i rezervat biosfere južno od grada bila su ključna za njezino proglašenje svjetskom baštinom.</s>

<s>Privreda i transport
Ibiza je svojevremeno bila pozata po proizvodnji soli u obližnjim solanama na jugoistoku
Danas je za ekonomiju grada najznačajniji je turizam.</s><s>Iz luke u Ibizi plove brodovi i trajekti za Barcelonu, Valenciju i i Mallorcu.</s>

<s>Brojni turisti dolaze avionima jer Ibiza ima međunarodni aerodrom (IATA: IBZ, ICAO: LEIB) koji se nalazi 7 km jugoistočno.</s>

<s>Pobratimski gradovi 
 , Cancún, Meksiko
 , San Francisco de Campeche, Meksiko</s>

<s>Izvori</s>

<s>Vanjske veze</s>

<s>Ajuntament de la Ciutat d'Eivissa</s>

<s>Baleari
Gradovi u Španiji
Svjetska baština u Španiji</s>

